Visit Site
Recommended byColombia
ప్రకృతి వైపరీత్యాల సమయంలో అల్లు అర్జున్ పలు సందర్భాల్లో తన పెద్ద మనసుని చాటుకున్నారు. ఇటీవల కేరళ వరద బాధితులకు సైతం రూ. 25 లక్షలు విరాళం ప్రకటించి తన పెద్ద మనసుని చాటుకున్నారు. గతంలో తమిళ నాడుకి 25 లక్షలు, ఉత్తరాఖండ్ వరదల సమయంలో రూ. 10 లక్షల ఇచ్చి తన ఔదార్యం చాటుకున్నారు. హుద్ హుద్ విపత్తు సమయంలోనూ రూ. 20 లక్షలు విరాళం ఇచ్చారు అల్లు అర్జున్.
I am saddened by the news and it's heart wrenching to see the damage done by the Cyclone. I pledge 25 lacs to the v… https://t.co/JTgTFukuhU
&mdash; Allu Arjun (@alluarjun) 1540017717000
కాగా తుఫాన్ బాధితుల సహాయార్థం బాలక్రిష్ణ రూ. 25 లక్షలు, యంగ్ టైగర్ ఎన్టీఆర్ రూ.15 లక్షలు, కళ్యాణ్ రామ్ రూ.5 లక్షలు, వరుణ్ తేజ్ రూ.5, విజయ్ దేవరకొండ రూ. 5 లక్షలు, కొరటాల శివ రూ. 3 లక్షలు, సంపూర్ణేశ్ బాబు రూ. 50 వేలు అందజేశారు. అందరికంటే ముందుగా సంపూర్ణేష్ బాబు ముందుకు రావడమే కాకుండా తుఫాన్ ప్రభావిత ప్రాంతాల్లో స్వయంగా పాల్గొని ఆహారాన్ని అందిస్తున్నారు సంపూర్ణేష్ బాబు.
ఈ భయంకర తిత్లీ తుఫాన్ బీభత్సం‌తో శ్రీకాకుళం, విజయనగరం జిల్లాల్లో రూ. 2800 కోట్ల మేర నష్టం వాటిల్లిందని అధికారికంగా ప్రకటించారు. బాధితులను ఆదుకోవడానికి పెద్ద మనసుతో ముందుకొచ్చి సీఎం రిలీఫ్ ఫండ్‌కు విరాళాలు అందజేయాలని రాష్ట్ర ప్రజలను కోరుతోంది ఏపీ ప్రభుత్వం.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.